Document ID: 32002R0693

Kommissionens forordning (EF) nr. 693/2002
af 23. april 2002
om ændring af forordning (EF) nr. 1430/2001 om en særlig løbende licitation for produktionsåret 2001/02 med henblik på fastsættelse af en eksportafgift og/eller eksportrestitution for hvidt sukker
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker(1), særlig artikel 22, stk. 2, artikel 27, stk. 5 og 15, og artikel 33, stk. 3, og
ud fra følgende betragtninger:
(1) I artikel 4 i Kommissionens forordning (EF) nr. 1430/2001 af 13. juli 2001 om en særlig løbende licitation for produktionsåret 2001/02 med henblik på fastsættelse af en eksportafgift og/eller eksportrestitution for hvidt sukker(2) er det fastsat, at ugentlige licitationer finder sted hver torsdag, og i artiklens stk. 4 anføres det, hvilke torsdage licitation ikke finder sted. Da den 1. maj er helligdag i de fleste medlemsstater, bør licitation af administrative grunde ikke finde sted torsdag den 2. maj 2002. Artikel 4, stk. 4, i forordning (EF) nr. 1430/2001 bør derfor ændres.
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
1. I artikel 4, stk. 4, i forordning (EF) nr. 1430/2001 indsættes datoen "2. maj 2002".
2. Medlemsstaterne ændrer licitationsbekendtgørelserne tilsvarende.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. april 2002.

Labels: 3
17